
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 26T/52/2024 3824010756 28. 10. 2024 Mgr. Michal Vigaš ECLI:SK:OSPD:2024:3824010756.2
ROZSUDOK V MENE SLOVENSKEJ REPUBLIKY Okresný súd Prievidza, na pracovisku v Partizánskom, samosudcom Mgr. Michalom Vigašom, v trestnej veci obžalovaného A. B., pre skutok v obžalobe právne kvalifikovaný ako pokračujúci prečin nebezpečného vyhrážania podľa § 360 ods. 1, ods. 2 písm. a/, písm. b/, písm. e/ Trestného zákona č. 300/2005 Z. z. v znení neskorších predpisov (ďalej Tr. zák.) s poukazom na § 138 písm. a/, písm. d/ Tr. zák. a § 139 ods. 1 písm. c/ Tr. zák., hlavnom pojednávaní dňa 28.10.2024 takto rozhodol: Obžalovaný A. B., nar. XX.XX.XXXX v C. D. C., trvale bytom B. D. XXX/XX C. D. C., je vinný, že v presne nezistenom čase medzi 18:00 hodinou až 19:00 hodinou dňa 20.3.2024 v kuchyni bytu na ulici B. D. E. XXX/XX F. C. D. C. po predchádzajúcej slovnej hádke pristúpil k poškodenému svojmu otcovi G. B. a držiac v ruke čierny kuchynský nôž so zubatým ostrím o dĺžke 32 cm sa poškodenému vyhrážal, že ho ide zabiť a dopichá, pričom poškodenému spôsobil reznú ranu v oblasti chrbta IV. prsta pravej ruky o dĺžke asi 2 cm zasahujúcu do podkožného tkaniva bez porušenia nervovo-cievneho zväzku a šľachy naťahovača prsta, v dôsledku ktorého zranenia poškodený nebol výraznejšie obmedzený na bežnom spôsobe života a následne v presne nezistenom čase medzi 19:30 hodinou až 20:17 hodinou dňa 20.3.2024 v kuchyni bytu na ulici B. D. E. XXX/XX F. C. D. C. pred súčasne prítomnými D. B. H., D. B. I., I. A. a J. K. sa opätovne poškodenému svojmu otcovi G. B. držiac v ruke čierny kuchynský nôž so zubatým ostrím o dĺžke 32 cm vyhrážal, že či bude na neho stále niečo rozprávať, lebo ak áno, tak ho dopichá, ktoré vyhrážky u poškodeného vzbudili obavu o jeho život a zdravie, teda inému sa vyhrážal smrťou a ťažkou ujmou na zdraví takým spôsobom, že to mohlo vzbudiť dôvodnú obavu a čin spáchal verejne, a súčasne závažnejším spôsobom konania - násilím a so zbraňou a súčasne čin spáchal verejne a na chránenej osobe - otcovi, čím spáchal pokračujúci prečin nebezpečného vyhrážania podľa § 360 ods. 1, ods. 2 písm. a/, písm. b/, písm. e/ Trestného zákona č. 300/2005 Z. z. v znení neskorších predpisov (ďalej Tr. zák.) s poukazom na § 138 písm. a/, písm. d/ Tr. zák. a § 139 ods. 1 písm. c/ Tr. zák. Za to sa odsudzuje: Podľa § 360 ods. 2 Tr. zák. s použitím § 36 písm. l/, n/ Tr. zák.,
§ 38 ods. 2 Tr. zák., § 39 ods. 5 Tr. zák. na trest odňatia slobody vo výmere 5 (päť) mesiacov a 20 (dvadsať) dní nepodmienečne. Podľa § 48 ods. 2 písm. a/ Tr. zák. sa obžalovaný zaraďuje na výkon trestu odňatia slobody do ústavu na výkon trestu s minimálnym stupňom stráženia. Súd podľa § 73 ods. 2 písm. c/ Tr. zák., § 74 ods. 1 Tr. zák. obžalovanému ukladá ambulantné ochranné protialkoholické liečenie. odôvodnenie: Tento rozsudok odôvodnenie neobsahuje, pretože sa obžalovaný a obhajca na hlavnom pojednávaní dňa 28.10.2024 a prokurátor 29.10.2024, teda v lehote tri pracovné dni po vyhlásení rozsudku, vzdali odvolania, a preto podľa § 172 ods. 2 Trestného poriadku bol vyhotovený zjednodušený písomný rozsudok. Vyhlásený rozsudok však musí zodpovedať písomnému vyhotoveniu rozsudku, nielen v časti výroku ale aj poučení, preto rozsudok obsahuje aj poučenie o možnosti podať odvolanie. Poučenie: Proti tomuto rozsudku je možné podať odvolanie v lehote 15 (pätnásť) dní od oznámenia rozsudku prostredníctvom tunajšieho súdu na Krajský súd v Trenčíne. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku (§ 309 ods. 1 Trestného poriadku).

